Document ID: 32008D0827

РЕШЕНИЕ НА КОМИСИЯТА
от 22 октомври 2008 година
за изменение на допълнението към приложение VI към Акта за присъединяване на България и Румъния по отношение на определени млекопреработвателни предприятия в България
(нотифицирано под номер C(2008) 6042)
(текст от значение за ЕИП)
(2008/827/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Акта за присъединяване на България и Румъния, и по-специално приложение VI, глава 4, раздел Б, буква е), първа алинея от него,
като има предвид, че:
(1)
С Акта за присъединяване на България и Румъния за България бяха предвидени преходни периоди за привеждане в съответствие на някои млекопреработвателни предприятия с изискванията на Регламент (ЕО) № 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (1).
(2)
Допълнението към приложение VI към Акта за присъединяване беше изменено с решения 2007/26/ЕО (2), 2007/689/ЕО (3), 2008/209/ЕО (4), 2008/331/ЕО (5) 2008/547/ЕО (6) и 2008/672/ЕО (7) на Комисията.
(3)
България предостави гаранции, че шест млекопреработвателни предприятия са завършили процеса на модернизиране и понастоящем отговарят напълно на съответните изисквания на законодателството на Общността. На посочените предприятия е разрешено да получават и преработват без разделяне неотговарящо на изискванията сурово мляко. Следователно те следва да бъдат включени в списъка в глава I от допълнението към приложение VI.
(4)
Следователно допълнението към приложение VI към Акта за присъединяване на България и Румъния следва да бъде съответно изменено.
(5)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Допълнението към приложение VI към Акта за присъединяване на България и Румъния се изменя в съответствие с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 22 октомври 2008 година.

Labels: 7
18
17
0